Document ID: 31989R0760

*****
ΚΑΝΟΝΙΣΜΟΣ (ΕΟΚ) αριθ. 760/89 ΤΗΣ ΕΠΙΤΡΟΠΗΣ
της 22ας Μαρτίου 1989
σχετικά με την έκδοση πιστοποιητικών ΣΜΣ για τα τριαντάφυλλα και περί τροποποίησης του κανονισμού (ΕΟΚ) αριθ. 643/86
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 252 παράγραφος 3,
τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 πο καθορίζει τους γενικούς κανόνες εφαρμογής του συμπληρωματικού μηχανισμόυ που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2),
Εκτιμώντας:
ότι ο κανονισμός (ΕΟΚ) αριθ. 643/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3998/88 (4), καθόρισε τις λεπτομέρειες εφαρμογής του συμπληρωματικού μηχανισμού που εφαρμόζεται στις συνλλαγές για ορισμένα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία, και ιδιαίτερα καθορίζει στο παράρτημα το ενδεικτικό ανώτατο όριο που αναφέρεται στο άρθρο 251 παράγραφος 1 της πράξης προσχώρησης, που εφαρμόζεται στις εισαγωγές στην Πορτογαλία διακοσμητικών φυτών προελεύσεως άλλων κρατών μελών της Κοινότητας για το έτος 1989·
ότι το ενδεικτικό ανώτατο όριο που αναφέρθηκε έχει επιτευχθεί · ότι η συνέχιση των εισαγωγών με το ρυθμό που έχει διαπιστωθεί μπορούσε να διαταράξει σοβαρά την πορτογαλική αγορά τη στιγμή που η εγχώρια παραγωγή διατίθεται ακριβώς στην αγορά·
ότι οι εισαχθείσες ποσότητες δεν έχουν ως επί το πλείστον διατεθεί ακόμη στο εμπόριο, αλλά τα αποθέματά τους βαρύνουν την αγορά και ανταγωνίζονται απευθείας την τοπική παραγωγή·
ότι με τον κανονισμό (ΕΟΚ) αριθ. 595/89 (5) η Επιτροπή ανέστειλε, δυνάμει των προαναφερθέντων συντηρητικών μέτρων, την έκδοση πιστοποιητικών ΣΜΣ μέχρι τις 31 Μαρτίου 1989·
ότι πρέπει να εξετασθεί η αύξηση του ανώτατου ενδεικτικού ορίου για το τρέχον έτος και να επιτραπεί η εισαγωγή καθορισμένων ποσοτήτων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζωντανών Φυτών και Προϊόντων Ανθοκομίας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΟΚ) αριθ. 643/86, το ποσό «363 822 τεμάχια» που καθορίστηκε ως ενδεικτικό ανώτατο όριο για τα τριαντάφυλλα (κωδικός ΣΟ 0602 40 90) αντικαθίσταται από το ποσό «472 968 τεμάχια».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Μαρτίου 1989.

Labels: 3
18